Dohoda medzi Európskym spoločenstvom a Bývalou juhoslovanskou republikou Macedónsko o určitých aspektoch leteckých dopravných služieb



Úradný vestník L 217 , 08/08/2006 S. 0017 - 0027



Dohoda medzi Európskym spoločenstvom a Bývalou juhoslovanskou republikou Macedónsko o určitých aspektoch leteckých dopravných služieb EURÓPSKE SPOLOČENSTVO na jednej strane a BÝVALÁ JUHOSLOVANSKÁ REPUBLIKA MACEDÓNSKO na strane druhej (ďalej len "strany"), POZNAMENÁVAJÚC, že medzi niekoľkými členskými štátmi Európskeho spoločenstva a Bývalou juhoslovanskou republikou Macedónsko boli uzavreté bilaterálne dohody o leteckých dopravných službách, ktorých súčasťou sú ustanovenia v rozpore s právom Európskeho spoločenstva, POZNAMENÁVAJÚC, že Európske spoločenstvo má výlučnú právomoc v niektorých aspektoch, ktoré môžu byť súčasťou bilaterálnych dohôd o leteckých dopravných službách medzi členskými štátmi Európskeho spoločenstva a tretími krajinami, POZNAMENÁVAJÚC, že podľa práva Európskeho spoločenstva majú leteckí dopravcovia Spoločenstva usadení v členskom štáte právo na nediskriminačný prístup k letovým trasám medzi členskými štátmi Európskeho spoločenstva a tretími krajinami, SO ZRETEĽOM na dohody medzi Európskym spoločenstvom a niektorými tretími krajinami, ktoré umožňujú štátnym príslušníkom týchto tretích krajín získať vlastnícky podiel v spoločnostiach leteckých dopravcov, ktoré sú držiteľmi licencie v súlade s právom Európskeho spoločenstva, UZNÁVAJÚC, že ustanovenia bilaterálnych dohôd o leteckých dopravných službách medzi členskými štátmi Európskeho spoločenstva a Bývalou juhoslovanskou republikou Macedónsko, ktoré sú v rozpore s právom Európskeho spoločenstva, sa musia s týmto právom zosúladiť, aby sa vytvoril pevný právny základ pre letecké dopravné služby medzi členskými štátmi Európskeho spoločenstva a Bývalou juhoslovanskou republikou Macedónsko a zachovala sa kontinuita týchto leteckých dopravných služieb, POZNAMENÁVAJÚC, že zámerom Európskeho spoločenstva v rámci týchto rokovaní nie je zvýšiť celkový objem leteckej premávky medzi členskými štátmi Európskeho spoločenstva a Bývalou juhoslovanskou republikou Macedónsko, ani ovplyvniť rovnováhu medzi leteckými dopravcami Spoločenstva a leteckými dopravcami Bývalej juhoslovanskej republiky Macedónsko, ani dojednať zmeny a doplnenia ustanovení existujúcich bilaterálnych dohôd o leteckých dopravných službách, ktoré sa týkajú dopravných práv, DOHODLI SA TAKTO: Článok 1 Všeobecné ustanovenia 1. Na účely tejto dohody "členské štáty" sú členské štáty Európskeho spoločenstva. 2. Odkazy vo všetkých dohodách uvedených v prílohe I na štátnych príslušníkov členského štátu, ktorý je stranou danej dohody, sa považujú za odkazy na štátnych príslušníkov členských štátov Európskeho spoločenstva. 3. Odkazy vo všetkých dohodách uvedených v prílohe I na leteckých dopravcov alebo letecké spoločnosti členského štátu, ktorý je stranou danej dohody, sa považujú za odkazy na leteckých dopravcov alebo letecké spoločnosti určené týmto členským štátom. Článok 2 Určenie leteckého dopravcu členským štátom 1. Ustanovenia v odsekoch 2 a 3 tohto článku nahrádzajú príslušné ustanovenia v článkoch uvedených v prílohe II písm. a) a b), pokiaľ ide o určenie leteckého dopravcu príslušným členským štátom, jeho oprávnenia a povolenia udelené Bývalou juhoslovanskou republikou Macedónsko a zamietnutie, zrušenie, pozastavenie alebo obmedzenie oprávnení alebo povolení leteckého dopravcu. 2. Bývalá juhoslovanská republika Macedónsko po obdržaní určenia leteckého dopravcu členským štátom udelí príslušné oprávnenia a povolenia bez zbytočného procedurálneho odkladu za predpokladu, že: i) letecký dopravca je usadený podľa Zmluvy o založení Európskeho spoločenstva na území určujúceho členského štátu a vlastní platnú licenciu na vykonávanie leteckej dopravy v súlade s právom Európskeho spoločenstva; ii) členský štát, ktorý zodpovedá za vydanie osvedčenia leteckého prevádzkovateľa vykonáva a udržiava účinnú regulačnú kontrolu leteckého dopravcu a príslušný letecký orgán je zreteľne uvedený v určení leteckého dopravcu a iii) leteckého dopravcu priamo alebo prostredníctvom väčšinového vlastníckeho podielu vlastnia, naďalej budú vlastniť a stále účinne kontrolovať členské štáty a/alebo štátni príslušníci členských štátov a/alebo iné štáty uvedené v prílohe III, a/alebo štátni príslušníci týchto iných štátov. 3. Bývalá juhoslovanská republika Macedónsko môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu určeného členským štátom, ak: i) letecký dopravca nie je usadený podľa Zmluvy o založení Európskeho spoločenstva na území určujúceho členského štátu alebo nevlastní platnú licenciu na vykonávanie leteckej dopravy v súlade s právom Európskeho spoločenstva; ii) členský štát, ktorý zodpovedá za vydanie osvedčenia leteckého prevádzkovateľa nevykonáva alebo neudržiava účinnú regulačnú kontrolu leteckého dopravcu alebo príslušný letecký orgán nie je zreteľne uvedený v určení leteckého dopravcu, alebo iii) leteckého dopravcu priamo alebo prostredníctvom väčšinového vlastníckeho podielu nevlastnia alebo účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov. Bývalá juhoslovanská republika Macedónsko pri uplatňovaní svojho práva na základe tohto odseku nediskriminuje leteckých dopravcov Spoločenstva na základe štátnej príslušnosti. Článok 3 Práva súvisiace s regulačnou kontrolou 1. Ustanovenia v odseku 2 tohto článku dopĺňajú články uvedené v prílohe II písm. c). 2. Ak členský štát určil leteckého dopravcu, ktorého regulačnú kontrolu vykonáva a udržiava iný členský štát, potom práva Bývalej juhoslovanskej republiky Macedónsko podľa bezpečnostných ustanovení dohody medzi členským štátom, ktorý určil leteckého dopravcu, a Bývalou juhoslovanskou republikou Macedónsko sa rovnako vzťahujú na prijímanie, vykonávanie alebo dodržiavanie bezpečnostných noriem týmto iným členským štátom, ako aj na prevádzkové oprávnenie tohto leteckého dopravcu. Článok 4 Zdaňovanie leteckých pohonných hmôt 1. Ustanovenia v odseku 2 tohto článku dopĺňajú príslušné ustanovenia v článkoch uvedených v prílohe II písm. d). 2. Bez ohľadu na akékoľvek iné ustanovenia, ktoré sú v rozpore s týmto ustanovením, žiadne ustanovenie dohôd uvedených v prílohe II písm. d) nebráni členskému štátu vyrubiť na nediskriminačnom základe dane, odvody, clá alebo iné poplatky na pohonné hmoty dodávané na jeho území na použitie v lietadle určeného leteckého dopravcu Bývalej juhoslovanskej republiky Macedónsko, ktoré premáva medzi miestom na území členského štátu a iným miestom na území tohto štátu alebo na území iného členského štátu. Článok 5 Tarify za prepravu v rámci Európskeho spoločenstva 1. Ustanovenia v odseku 2 tohto článku dopĺňajú články uvedené v prílohe II písm. e). 2. Tarify, ktoré uplatňujú leteckí dopravcovia určení Bývalou juhoslovanskou republikou Macedónsko podľa dohody uvedenej v prílohe I, ktorá obsahuje ustanovenie uvedené v prílohe II písm. e), za prepravu uskutočnenú len v rámci Európskeho spoločenstva, podliehajú právu Európskeho spoločenstva. Článok 6 Prílohy k dohode Prílohy k tejto dohode tvoria jej neoddeliteľnú súčasť. Článok 7 Revízia alebo zmena a doplnenie Strany môžu túto dohodu kedykoľvek po vzájomnej dohode revidovať alebo zmeniť a doplniť. Článok 8 Nadobudnutie platnosti a predbežné vykonávanie 1. Táto dohoda nadobúda platnosť dňom, keď si strany vzájomne písomne oznámia, že ich príslušné vnútorné postupy, ktoré sú potrebné k nadobudnutiu platnosti dohody, sú ukončené. 2. Bez ohľadu na odsek 1 strany súhlasia s tým, že budú túto dohodu predbežne vykonávať od prvého dňa mesiaca, ktorý nasleduje po dni, keď si strany vzájomne oznámili ukončenie postupov potrebných na tento účel. 3. Dohody a iné dojednania medzi členskými štátmi a Bývalou juhoslovanskou republikou Macedónsko, ktoré ku dňu podpísania tejto dohody ešte nenadobudli platnosť a predbežne sa nevykonávajú, sú uvedené v prílohe I písm. b). Táto dohoda sa uplatňuje na všetky takéto dohody a dojednania po nadobudnutí ich platnosti alebo začatí ich predbežného vykonávania. Článok 9 Ukončenie platnosti dohody 1. Ak by sa ukončila platnosť niektorej z dohôd uvedených v prílohe I, ukončí sa zároveň platnosť všetkých ustanovení tejto dohody, ktoré sa týkajú príslušnej dohody uvedenej v prílohe I. 2. Ak by sa ukončila platnosť všetkých dohôd uvedených v prílohe I, ukončí sa zároveň platnosť tejto dohody. NA DÔKAZ TOHO podpísaní splnomocnení zástupcovia podpísali túto dohodu. V Luxemburgu v dvoch vyhotoveniach dňa deviateho júna dvetisícšesť v každom z úradných jazykov strán. +++++ TIFF +++++ +++++ TIFF +++++ +++++ TIFF +++++ -------------------------------------------------- PRÍLOHA I Zoznam dohôd uvedených v článku 1 tejto dohody a) Dohody medzi Bývalou juhoslovanskou republikou Macedónsko a členskými štátmi Európskeho Spoločenstva o leteckých dopravných službách, ktoré ku dňu podpisu tejto dohody boli platné, podpísané a/alebo sa predbežne vykonávajú: - Dohoda medzi rakúskou spolkovou vládou a macedónskou vládou o leteckej doprave, podpísaná 8. novembra 1996 v Grazi, (ďalej len "dohoda s Rakúskom"), - Dohoda medzi belgickou vládou a macedónskou vládou o leteckej doprave, podpísaná 22. októbra 1998 v Bruseli, (ďalej len "dohoda s Belgickom"); Vykladá sa spolu s Memorandom o porozumení, podpísanom 5. októbra 1998 v Bruseli, - Dohoda medzi Československou republikou a Federatívnou ľudovou republikou Juhoslávia o leteckej doprave, podpísaná 28. februára 1956 v Belehrade, (ďalej len "dohoda s Českou republikou"), - Dohoda medzi vládou Dánskeho kráľovstva a macedónskou vládou o leteckých dopravných službách, podpísaná 20. marca 2000 v Kodani, (ďalej len "dohoda s Dánskom"), - Dohoda medzi vládou Spolkovej republiky Nemecko a macedónskou vládou o leteckých dopravných službách, podpísaná 16. júla 2002 v Skopje, (ďalej len "dohoda s Nemeckom"), - Dohoda medzi maďarskou vládou a macedónskou vládou o leteckých dopravných službách, podpísaná 11. mája 2000 v Budapešti, (ďalej len "dohoda s Maďarskom"), - Dohoda medzi vládou Talianskej republiky a macedónskou vládou o leteckých dopravných službách, podpísaná 3. februára 1997 v Skopje, (ďalej len "dohoda s Talianskom"), - Dohoda medzi vládou Holandského kráľovstva a macedónskou vládou o leteckých dopravných službách, podpísaná 6. februára 1997 v Skopje, (ďalej len "dohoda s Holandskom"), - Dohoda medzi vládou Slovenskej republiky a vládou Macedónskej republiky o leteckých dopravných službách, podpísaná 15. mája 2002 v Bratislave, (ďalej len "dohoda so Slovenskou republikou"), - Dohoda medzi Slovinskou republikou a Macedónskou republikou o pravidelných leteckých dopravných službách, podpísaná 24. marca 1992 v Ohride, (ďalej len "dohoda so Slovinskom"); Zmenená a doplnená 20. júla 1992 a 6. novembra 1992, - Dohoda medzi vládou Španielska a macedónskou vládou o leteckej doprave, podpísaná 2. marca 1999 v Skopje, (ďalej len "dohoda so Španielskom"), - Dohoda medzi vládou Švédskeho kráľovstva a vládou Macedónskej republiky o leteckých dopravných službách, podpísaná 20. marca 2000 v Kodani, (ďalej len "dohoda so Švédskom"), - Dohoda medzi vládou Spojeného kráľovstva Veľkej Británie a Severného Írska a vládou Macedónskej republiky o leteckých dopravných službách, podpísaná 1. októbra 1999 v Skopje, (ďalej len "dohoda so Spojeným kráľovstvom"). b) Dohody o leteckých dopravných službách a iné dojednania parafované alebo podpísané medzi Bývalou juhoslovanskou republikou Macedónsko a členskými štátmi Európskeho Spoločenstva, ktoré ku dňu podpisu dohody ešte nenadobudli platnosť a predbežne sa nevykonávajú: - Dohoda medzi vládou Estónskej republiky a vládou Macedónskej republiky, parafovaná 4. novembra 2000, (ďalej len "dohoda s Estónskom"), - Dohoda medzi vládou Francúzskej republiky a vládou Macedónska o leteckých dopravných službách, parafovaná 11. februára 2002 v Paríži, (ďalej len "dohoda s Francúzskom"), - Dohoda medzi vládou Poľskej republiky a vládou Macedónskej republiky o leteckých dopravných službách, parafovaná 14. júna 2000 vo Varšave, (ďalej len "dohoda s Poľskom"); Vykladá sa spolu s Memorandom o porozumení, podpísanom 14. júna 2000 vo Varšave. -------------------------------------------------- PRÍLOHA II Zoznam článkov v dohodách uvedených v prílohe I, na ktoré odkazujú články 2 až 5 tejto dohody a) Určenie leteckého dopravcu členským štátom: - článok 3 dohody s Rakúskom, - článok 2 dohody s Českou republikou, - článok 3 ods. 4 dohody s Dánskom, - článok 3 dohody s Estónskom, - článok 3 ods. 2 písm. a) dohody s Francúzskom, - článok 3 ods. 4 dohody s Nemeckom, - článok 3 dohody s Maďarskom, - článok 4 ods. 4 dohody s Talianskom, - článok 4 ods. 4 dohody s Holandskom, - článok 3 ods. 4 dohody s Poľskom, - článok 3 ods. 5 dohody so Slovenskou republikou, - článok 6 dohody so Slovinskom, - článok 3 ods. 4 dohody so Španielskom, - článok 3 ods. 4 dohody so Švédskom, - článok 4 dohody so Spojeným kráľovstvom. b) Zamietnutie, zrušenie, pozastavenie alebo obmedzenie oprávnení alebo povolení: - článok 4 ods. 1 písm. a) dohody s Rakúskom, - článok 5 ods. 1 písm. d) dohody s Belgickom, - článok 4 ods. 1 písm. a) dohody s Dánskom, - článok 4 dohody s Estónskom, - článok 4 ods. 1 písm. a) dohody s Francúzskom, - článok 4 dohody s Nemeckom, - článok 5 ods. 1 písm. d) dohody s Maďarskom, - článok 5 ods. 1 písm. a) dohody s Talianskom, - článok 5 ods. 1 písm. c) dohody s Holandskom, - článok 4 ods. 1 písm. c) dohody s Poľskom, - článok 4 ods. 1 písm. a) dohody so Slovenskou republikou,; - článok 7 dohody so Slovinskom, - článok 4 ods. 1 písm. a) dohody so Španielskom, - článok 4 ods. 1 písm. a) dohody so Švédskom, - článok 5 dohody so Spojeným kráľovstvom. c) Regulačná kontrola: - článok 16 dohody s Estónskom, - článok 8 dohody s Francúzskom, - článok 12 dohody s Nemeckom, - článok 8 dohody s Maďarskom, - článok 14 dohody s Holandskom, - článok 17 dohody s Poľskom, - článok 15 dohody so Slovenskou republikou, - článok 13 dohody so Španielskom. d) Zdaňovanie leteckých pohonných hmôt: - článok 8 dohody s Rakúskom, - článok 10 dohody s Belgickom, - článok 6 dohody s Českou republikou, - článok 6 dohody s Dánskom, - článok 9 dohody s Estónskom, - článok 10 dohody s Francúzskom, - článok 6 dohody s Nemeckom, - článok 11 dohody s Maďarskom, - článok 6 dohody s Talianskom, - článok 10 dohody s Holandskom, - článok 6 dohody s Poľskom, - článok 9 dohody so Slovenskou republikou, - článok 9 dohody so Slovinskom, - článok 5 dohody so Španielskom, - článok 6 dohody so Švédskom, - článok 8 dohody so Spojeným kráľovstvom. e) Tarify za prepravu v rámci Európskeho spoločenstva: - článok 12 dohody s Rakúskom, - článok 13 dohody s Belgickom, - článok 7 dohody s Českou republikou, - článok 11 dohody s Dánskom, - článok 14 dohody s Estónskom, - článok 14 dohody s Francúzskom, - článok 10 dohody s Nemeckom, - článok 14 dohody s Maďarskom, - článok 8 dohody s Talianskom, - článok 6 dohody s Holandskom, - článok 10 dohody s Poľskom, - článok 13 dohody so Slovenskou republikou, - článok 13 dohody so Slovinskom, - článok 7 dohody so Španielskom, - článok 11 dohody so Švédskom, - článok 7 dohody so Spojeným kráľovstvom. -------------------------------------------------- PRÍLOHA III Zoznam iných štátov uvedených v článku 2 tejto dohody a) Islandská republika (podľa Dohody o Európskom hospodárskom priestore); b) Lichtenštajnské kniežatstvo (podľa Dohody o Európskom hospodárskom priestore); c) Nórske kráľovstvo (podľa Dohody o Európskom hospodárskom priestore); d) Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave) --------------------------------------------------